《翁士特李似表相过小酌分题得踯躅》
宋代·李处权

我无锦绣肠，而居锦绣谷。
春风二三月，山花名踯躅。
芳鲜照寒二，窈窕映修竹。
化工亦耐事，造物能委曲。
不知几猩唇，贷此色可足。
看久直欲燃，况乃手未触。
杖藜两幅巾，人物俱惊俗。
方观笔端妙，更对杯中醁。
念昔嵩少步，千层上云麓。
政似徐熙图，写生开百幅。
怀归阻兵火，梦想如在目。
会当返升平，柴车驾黄犊。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。